FC København meddeler, at klubben har sikret sig Bryan Oviedo, som hentes til FCK på en fri transfer.

FC København har sikret sig gardering på venstreback, da Bryan Oviedo vender retur til klubben.

FCK oplyser, at Oviedo, som tidligere har spillet 46 kampe for FCK, kommer til klubben fra Sunderland på en fri transfer.

Den costaricanske venstreback har skrevet under på en aftale, som løber frem til sommeren 2022.

29-årige Oviedo skal dække ind for den langtidsskadede Nicolai Boilesen og tage kampen om spilletid op med Pierre Bengtsson.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)